Ахьмад ч1ог1а 1аьткъина вара Устрада –эвлара бевдда сехьа а бевлла, шемалехьа бевлла нах юьртахоша тоьпаш тоьхна байар. Цхьаммо цхьа питана лелийнера цигахь. 1едало царна ахча ца делла олийла яцара и зулам дийриг. Халкъалахь боккха ларам болуш волчу стагана дуьхьалваккха ч1ирхо везара паччахьан 1едална. Оцу балхана бехкен Ахьмад а вина, ч1ир цуьнга кхайкхийнера. Оццу муьрехь кхин цхьаъ а томехь доцу х1ума нисделира. Эг1аштара къайлах долу ха дукът1ера хийцича, Ведана г1опе баха басахула чубуьссучу муртазекъийн говр а шершина, беречун юьйлина йолу топ яьллера и т1аьхьавог1учунна син метте кхеттера. Хилларг ма-дарра ца дуьйцура т1емалоша. Имама варх1анне тоьпаш тоха аьллера Эвтархойн Ахьмаде. И тайпа къиза кхел ша нохчашна йийр яц. Бахьанах бахьана а х1уьттуш, шена гонах вонаш дуьйлу. Имам, хьайна кхин наиб харжа, цатовш долу х1ума дита деза аьлла вайн дайша. 1849-чу шарахь, кхин бахьана а доцуш наиб волчуьра д1авелира Эвтархойн Ахьмад. Цу хенахь вуха а наиб д1ах1оьттиначу Шелахойн Т1елхага тоьпаш тоьхна вейтира варх1 г1аролхо и зулам и валлац цунна т1аьхьара а ца делира. Ур-аттал велча а.